
2. GAUS CAPACITY TESTER PR48V30A-CD
PR48V30A-CD (PR-CD) je mikroprocesorski pražnjač za testiranje kapaciteta svih tipova olovnih akumulatora (svih nominalnih kapaciteta i tehnologija izrade) nominalnog napona 48V. Razvijen je kao posledica potrebe za malim, prenosnim, jednostavnim za rukovanje, pouzdanim i relativno jeftinim uređajem za servisiranje i održavanje starterskih baterija. PR-CD je disipativni pražnjač sa finom regulacijom struje energetskih poluprovodničkih komponenti. Može se koristiti za ispitivanje rezervnog kapaciteta Rc (25A, 42V), dvadeset-časovnog kapaciteta C-20 (I=Cn/20, 42V) i desetočasovnog kapaciteta C-10 (I=Cn/10, 42V). Veličina struje pražnjenja se bira u zavisnosti od nazivnog kapaciteta baterije (sem za Rc). Pražnjenje je naponski, strujno, vremenski i kapacitivno kontrolisano i implementirane su brojne mere zaštite.

Kako je uređaj mikroprocesorski, sa merenjem struje, napona, vremena, Ah i temperature hladnjaka poluprovodničkih komponenti, po želji je moguće implementirati razne algoritme rada. Moguća je izmena naponskih i strujnih limita, uslovljavanje karakteristike pražnjenja, pauziranje, čekanje na događaj (merenje Ah, napon, vreme...), uslovljavanje završetka pražnjenja, konekcija sa PC računarom, prikaz grafika ispitivanja i štampanje istog, itd.

Energetski deo kapacitivnog testera čine energetski tranzistori sa regulacijom u linearnom režimu (International Rectifier IR) i otpornici za pražnjenje.

 Ukoliko u toku testa dođe do ispada mrežnog napajanja, uređaj po njegovom povratku automatski nastavlja test sa parametrima koji su bili pre ispada mreže. Preko LCD displeja sa 2x16 karaktera ispisuju se vrednosti struje, napona, vremena, kapaciteta, upozorenja, nepravilnosti itd. kao i podešavanje uređaja kroz 10-ak menija. Uređaj je smešten u plastificirani čelično-aluminijumski rek sa gumenim nožicama i ručkama za nošenje. Sa prednje strane uređaja se nalaze start (scroll) i stop (select) tasteri, prekidač R/S (Ready/Set), led diode i LCD displej za indikaciju. Sa zadnje strane uređaja je glavni prekidač, izvodi pražnjača, BNC konektori za priključenje mernih kablova, mrežni kabel, automatski osigurač u jednosmernom kolu, kućište sa topljivim osiguračem u mrežnom delu kola i držači za namotavanje kablova.

Gaus Capacity Tester PR48V30A-CD ima sledeće zaštite:

1. nema varnice pri stavljanju ili skidanju klema;

2. kontrolisano forsirano vazdušno hlađenje;

3. kontrola minimalnog dozvoljenog napona priključene baterije (onemogućen start za Ubatt<4V-izmenljivo);

4. temperaturna zaštita na hladnjaku poluprovodničkih energetskih komponenti;

5. u slučaju ispada mrežnog napajanja, po njegovom ponovnom uspostavljanju automatski se nastavlja punjenje sa ranije postavljenim parametrima;

6. topljivi tromi osigurač 20mm od T0.63A u mrežnom kolu;

7. automatski tromi osigurač od 32A u jednosmernom kolu;
8. zaštita od pada kleme u toku pražnjenja (pauziran uređaj do povratka napona baterije);

9. zaštita od kontra polariteta sa onemogućenim startom.

3. TEHNIČKE KARAKTERISTIKE

-tip naponskog pretvarača: linearni disipativni pražnjač

-napajanje 230V +/- 10%, 50Hz-60Hz 50W

-nominalna ulazna struja:
0.25A

-instrumenti:
LCD displej 2x16 karaktera, ampermetar 0-40,00A, voltmetar 0-80,00V

-dužina priključnih kablova sa olovnim klemama: 2m, presek 6mm2

-radna temperatura: 0 do +50C

	Struja pražnjenja
	0.2-25A, Cn/10, Cn/20, Rc

	Tip baterija
	48V; Cn od 33Ah do 240Ah, Sb-Sb, Sb-Ca, Ca-Ca, AGM, Gel

	Raspon napona pražnjenja
	34V-48V

	Tačnost
	Bolja od 3%

	Rezolucija
	40mA i 80mV 

	Talasnost struje pražnjenja
	0,1A max

	Energetika
	MOSFET tranzistori, snažni otpornici

	Hlađenje
	Kontrolisano forsirano vazdušno 

	Kontrolne karakteristike
	Pražnjač konstantnom strujom

	Kontrolna varijabla
	Struja, napon, kapacitet Ah, vreme

	Displeji
	LCD displej sa 2x16 karaktera

	Kontrolni elementi
	Glavni prekidač, start i stop tasteri punjača, prekidač R/S, LED diode

	Kućište
	Čelično-aluminijumski rek  19 inča 3HE 400mm

	Dimenzije (ŠxDxV)
	485x400x160mm 

	Masa
	8kg


PR48V30A-CD je urađen po standardima EU i usklađen je sa:

· EN60335-1/194 (Safety of household and similar electrical appliances-Part 1: General requirements); SIST EN 60335-1, may 1998; JUS IEC 60335-1 1998. i

· EN60335-2-29 (Part 2: Particular requirements for battery chargers); JUS IEC 60335-2-29 2000. god.

4. LCD Display

4.1. Mod za podešavanje

U mod podešavanja se može ući samo dok je uređaj u READY stanju (nije pokrenut proces pražnjenja). Uključenjem prekidača R/S (Ready/Set) uređaj se prebacuje u mod za podešavanje i pali se odgovarajuća žuta LED dioda. U ovom modu tasteri STOP i START imaju nova značenja i to SCROLL i SELECT respektivno.

Navigacija kroz menije vrši se tasterom SCROLL, a ulazak u podmeni tasterom SELECT. Ukoliko meni nema svoje podmenije, tada taster SCROLL ima ulogu inkrementa konkretnih numeričkih vrednosti, a taster SELECT služi za potvrdu podešene vrednosti. Brže približavanje nekoj konkretnoj željenoj vrednosti moguće je neprekidnim pritiskom na taster SCROLL. U bilo kojoj tački hijerarhije moguće je isključiti mod za podešavanje i vratiti se u mod READY jednostavnim pritiskom na prekidač R/S (Ready/Set) kada se gasi žuta i pali zelena LED dioda READY. Sva prethodna podešavanja su zapamćena u memoriji uređaja.

4.2. Glavni ekran

Primer uvećanog glavnog ekrana:

Prva tri karaktera u prvom redu LCD displeja predstavljaju stanje uredjaja i mogu biti:

DIS
-skraćeno od DISCHARGE. Označava operaciju pražnjenja,

FIN
-skraćeno od FINISH. Označava završenu operaciju,

PA
-skraćeno od PAUSE. Označava pauzirano stanje tokom nekog alarma,

RDY
-skraćeno od READY. Označava pripravno stanje posle reseta ili prilikom uključenja.


Sledećih 7 karaktera je rezervisano za prikaz kapaciteta. Prvi red LCD displeja završava se informacijom o naponu baterije. Drugi red počinje časovnikom (ukupno 8 karaktera za sate, minute i sekunde u procesu pražnjenja). 

Deveti karakter drugog reda (u primeru uzvičnik) može biti:

SPACE
-označava proces sa fabričkim vrednostima,

!

-označava proces sa korisnikovim (UserDefined) vrednostima.

Drugi red završava informacijom o struji.

Alarmna stanja se prikazuju blinkanjem alarmne poruke preko glavnog ekrana.

4.3. Spisak poruka i alarma koje PR48V30A-CD može da prijavi u toku rada

Prikazuje se prilikom uključenja (Power On) glavnog prekidača ako je uređaj priključen na mrežno napajanje

Prilikom uključenja uređaja vrši se provera da li je prethodno gašenje uređaja izazvano nasilnim isključenjem prekidača (Power Off) ili nestankom mrežnog napajanja u toku procesa pražnjenja. Ukoliko kapacitivni tester prepozna ovu situaciju, nastavlja prethodni prekinuti proces pražnjenja automatski. Pražnjenje se nastavlja tačno tamo gde je prekinuto sa istim parametrima (struja, napon, vreme, kapacitet…)

Ako je korisnik pri pokretanju procesa pražnjenja dodelio novu vrednost varijabli DisChargeDuration, nakon isteka tog vremena pražnjenja, proces će biti zaustavjen (ukoliko prethodno nije zaustavljen drugim uslovom ili manuelno).

Ako korisnik prilikom pokretanja pražnjenja nije menjao vrednost varijabli DisChargeDuration, ona ima fabričku vrednost (24 časa). Nakon isteka tog vremena pražnjenja, proces će biti zaustavjen (ukoliko prethodno nije zaustavljen drugim uslovom ili manuelno).

Ukoliko je korisnik prilikom pokretanja procesa pražnjenja dodelio vrednost varijabli CappacityLimit (fabrički nije podešena kao uslov za zaustavljanje pražnjenja), proces pražnjenja će biti zaustavljen pošto se iz akumulatora isprazni izabran broj Ah. Npr. CappacityLimit=55Ah će zaustaviti pražnjenje kada se iz akumulatora isprazni 55Ah.

Ova poruka se prikazuje kada korisnik ručno zaustavi proces pražnjenja pritiskom na taster STOP.

Alarmno stanje koje se javlja u slučaju pojave (ili piključenja) nedozvoljeno visokog napona na izlaznim priključcima pražnjača. U ovom slučaju nije moguće pokrenuti proces pražnjenja, a ako se pojava desila u toku testa, isti se prekida.

Alarm nastao usled: pada kleme sa baterije u procesu pražnjenja, ispada automatskog osigurača, preniskog napona akumulatora ili prekidom izlaznih kablova. Otklanjanjem uzroka alarma (vraćanje kleme, uključenje automatskog osigurača ili otklanjanje nekog prekida u kablovima) pražnjenje će se automatski nastaviti.

Ukoliko se proces pražnjenja pokreće sa parametrima definisanim od strane korisnika (različitim od fabričkih vrednosti)  ovo upozorenje obaveštava korisnika o tome.

Proces pražnjenja se pauzira ako temperatura hladnjaka energetike pređe 80˚C. U ovom stanju nije moguće pokrenuti pražnjenje, a ukoliko korisnik ne resetuje uređaj, pauzirano pražnjenje će se nastaviti automatski kada temperatura hladnjaka padne ispod 60˚C.

Uređaj se nalazi na nedozvoljeno niskoj temperaturi i nije moguće pokrenuti pražnjenje.

Ukoliko se u toku pražnjenja iz nekog razloga detektuje struja veća od 32A, pražnjenje će se automatski prekinuti radi zaštite uređaja. 

Kada struja pražnjenja padne ispod 160mA, pražnjenje se automatski prekida.

5. UPUTSTVO ZA KORIŠĆENJE

5.1.Instalacija uređaja

1.
Uključiti utikač mrežnog napajanja;

2.
Uključiti prekidač POWER; 

3. Na LCD displeju će se pojaviti intro poruka koja će se zadržati oko 3 sekunde. Posle ove poruke moguće je da će uređaj automatski nastaviti proces pražnjenja ukoliko je prethodno bio pokrenut i prekinut nasilnim isključenjem ili nestankom mrežnog napajanja. U tom slučaju će se pojaviti druga poruka sa prethodne liste, pa se po želji može nastaviti prethodni proces pražnjenja ili pritiskom na taster STOP zaustaviti proces. Ukoliko je prekidač R/S u READY položaju (svetli zelena READY LED dioda) na LCD displeju se vidi MAIN SCREEN i moguće je očitati trenutni napon akumulatora. Ukoliko je prekidač R/S u SET modu (žuta LED dioda svetli), treba ga prebaciti u READY mod. U ovom trenutku se po potrebi mogu izvršiti određena podešavanja koja će biti objašnjena u daljem tekstu.

4. Ukoliko se testira baterija koja nije 48V potrebno je u meniju 3. to izabrati (kasnije u opisu).

5. Priključiti kleme na izlaznim kablovima pražnjača na akumulator na propisan način. Pozitivna klema (crveni kabel) priključuje se na plus pol, a minus klema (crni ili plavi kabel)  na minus pol akumulatora. Napomena! Polovi na bateriji moraju biti očišćeni, a klema propisno stegnuta. Takođe, voditi računa da se ne oštete priključci mernih kablova; 

5.
Prekidač C20/Rc prebaciti u odgovarjući položaj u zavisnosti od vrste kapacitivnog testa koji se želi obaviti (ukoliko ovaj prekidač postoji). Za oba položaja prekidača, omogućeno je ručno podešavanje parametara kapacitivnog testa (pražnjenja). Razlika je u tome što su ponuđene vrednosti za test Rc (rezervni kapacitet) uvek 25A 42V, 10.5V;

6.
Pritiskom na taster START uređaj će zatražiti da se odaberu parametri pražnjenja (struja pražnjenja i naponski limit za prekid testa). Opis videti u sledećoj glavi ovog poglavlja (5.2 Pokretanje pražnjenja).

7.
Na LCD displeju moguće je pratiti proces pražnjenja (proteklo vreme, struju pražnjenja, trenutni napon baterije, ispražnjeni kapacitet Ah, kao i status procesa i eventualno nastala neregularna stanja usled pada kleme, pregrevanja itd.)

8.
U bilo kom trenutku moguće je zaustaviti proces pražnjenja pritiskom na taster STOP.

5.2. Pokretanje pražnjenja

Pritiskom na taster "START" potrebno je obaviti određena podešavanja parametara pražnjenja. 

User Settings Press Start – Upozorava korisnika da su određena podešenja izmenjena i da je kraj procesa pražnjenja uslovljen od strane korisnika. Potrebno je pritisnuti Start taster da bi se izabrala struja  pražnjenja i donji naponski limit (uslov za prekid pražnjenja) i da bi se proces pokrenuo. Tokom pražnjenja na displeju posle ispisanog vremena stoji znak ”!” što označava da je pražnjenje sa korisnikovim podešenjima.
Pritisak na START/SELECT:

Tasterom STOP/SCROLL se bira naponski limit.  
C20:
42V-48V, 34-48V u krug ili 10.5V-12V, 8V-12V u krug.

Ako je prekidač (selektor) C20/Rc u položaju Rc, naponski limit se bira u sledećem redosledu:

Rc:
42V-48V, 34-48V u krug ili 10.5V-12V, 8V-12V u krug.

Pritiskom na taster SELECT selektuje se naponski limit i otvara se prozor za izbor struje sa korakom od 1A.

Tasterom SCROLL postavi se vrednost struje pražnjenja u amperima, pritiskom na taster SELECT ta se vrednost usvaja i otvara se prozor za podešavanje struje sa korakom od 0.1A (deo ampera).

VAŽNO: Struja pražnjenja se bira kao 1/20Cn ili 1/10Cn ili 12A za Rc ili po nekom drugom kriterijumu.

Tasterom SCROLL se bira struja u ranije podešenim amperima sa dodatkom necelog dela ampera, pritiskom na taster SELECT ta se vrednost usvaja i otvara se prozor za potvrdu izabranih parametara.

Tasterom SCROLL se bira Yes/No da bi potom pritisak na SELECT pokrenuo proces pražnjenja (Yes) ili poništio celu akciju podešavanja parametara ( No).

Proces pražnjenja se uvek može prekinuti pritiskom na taster STOP, ili se može čekati na dostizanje nekog od uslova automatskog gašenja procesa.

6. PODEŠAVANJE UREĐAJA

6.1. USER SETTINGS – Korisnikova podešenja

Prebacivanjem prekidača READY/SET u položaj SET (pali se odgovarajuća žuta led dioda) ulazi se u menije za podešavanje uslova za prekid pražnjenja. 

Pritiskom na taster SCROLL ulazi se u prvi meni:

Default settings –Pozivom na ovu komandu vraćaju se originalna podešenja uređaja koje je propisao proizvođač.

Pritisak na SELECT:

Pritisak naSCROLL:

DisCharge Condition – Ovo je grupa uslova koji se mogu zadati prilikom pražnjenja.

Pritisak na SELECT:

Time Condition – Vremenski uslov zadaje se kada je potrebno da se kapacitivni test zaustavi posle zadatog vremena (default – 24h).

Pritisak na SCROLL:

Pritisak na SELECT:

Kombinovanjem pritisaka na tastere SCROLL i SELECT postavlja se željeno vreme.

Nakon izbora vremena, ulazi se u sledeći podmeni:

Capacity Condition – Kapacitivni uslov zadaje se kada je potrebno da se uređaj zaustavi pošto se iz baterije isprazni odgovarajući kapaciteta (Ah).

Pritiskom na SELECT otvara se ekran za podešavanje kapacitivnog uslova:

Kombinovanjem SCROLL i SELECT tastera podešava se željeni kapacitet.

Nakon izbora, otvara se podmeni za povratak na meni 2.

Pritiskom na SCROLL u glavnoj grani otvara se meni za izbor broja baterija od 12V u rednoj vezi koje se testiraju.

Pritiskom na SELECT ovaj meni se otvara i moguće je SCROLL tasteom izabrati od 1 do 4 baterije od 12V (12, 24, 36 ili 48V).

Pritiskom na SCROLL otvara se ekran sa informacijom o broju prekida napajanja (nestanaka struje) u toku poslednjeg pražnjenja.

Power Fail last process – Ova opcija pokazuje broj ispada mrežnog napajanja tokom procesa pražnjenja. 

Novi pritisak na SCROLL taster otvara meni za prikaz rezultata iz poslednjeg urađenog testa.

Pritisak na SELECT daje prikaz tih rezultata (zadata struja pražnjenja, zadati krajnji napon i ukupan broj ispražnjenih Ah).

Napomena: Sva podešenja u menijima u opciji SET, ostaju upamćena samo do prvog isključenja uređaja. Nakon sledećeg uključenja vraćaju se originalna podešenja. Pokretanje procesa pražnjenja u slučaju podešenih parametara za prekid testa drugačijih od fabričkih, praćeno je upozorenjem USER SETTINGS!

7. LEGENDA OZNAKA I POJMOVA

A-(Amper) jedinica za struju

V- (Volt) jedinica za napon

Capacity Ah – (Amperčas) jedinica za kapacitet baterije

Discharge (DCH)– Pražnjenje

Set – Podesiti

Ready (RDY)– Spreman za rad

Start – Početak rada

Stop – Završetak rada

Current – Struja

LCD Display – Ekran za ispis podataka

Voltage limit – Naponski nivo

Power failure – Prekid napajanja

Finish (FIN) – Završetak operacije

Pause (PA) – Pauzirano stanje 

Time Condition – Vremenski uslov koji završava pražnjenje

Capacity Condition – Kapacitivni uslov koji završava pražnjenje

7.1. Default vrednosti, rasponi

	Naziv
	Opseg
	Default C20/Rc

	Discharge Voltage Limit
	34-48V ili 8V-12V
	42V-42V ili 10.5V/10.5V

	Discharge Current
	0.2A-25A
	1A/25A

	Alarm Low Voltage
	-
	4V

	Alarm High Voltage
	-
	72V

	Alarm Current 
	-
	32A

	Minimum Current (Current stop)
	-
	160mA

	Capacity Condition
	5-400Ah
	Not defined

	Time Condition
	1min-48h:59min
	24h:00min


8. PREVENTIVNE MERE

1. Molimo Vas da pročitate uputstvo i upozorenja pre upotrebe;

2. Da biste izbegli električni udar, isključite mrežni kabel iz mreže i test kablove sa baterije pre skidanja poklopca sa uređaja ili pre zamene osigurača;

3. Ne izlažite uređaj direktnoj sunčevoj svetlosti, visokoj temperaturi i visokoj relativnoj vlažnosti;

4. Uređaj mora biti uzemljen;

5. Ne priključujte uređaj na bateriju čiji je napon manji od 10V ili veći od 72V;

6. Ne priključujte uređaj na bateriju koja je u nekom vozilu. Baterija koja treba da se prazni mora biti izvađena iz vozila;

7. Uvek vodite računa o korektnom polaritetu prilikom priključenja baterije. Crveni kabel na plus, crni (plavi) na minus polni izvod baterije. 

8. Smestite uređaj tako da se omogući pravilno odvođenje disipirane toplote (ne prekrivati otvore za ventilaciju). Uređaj koristite samo u dobro ventiliranim prostorijama i prostorima. Gasovi oslobođeni tokom punjenja su eksplozivni. Ne pušite, izbegavajte vatru i varnice;

9. Ne dozvolite deci da koriste uređaj;

10. Servis uređaja može vršiti samo stručno i kvalifikovano osoblje.

